open-index/open-wikipedia-markdown huggingface dataset:
பன்னாட்டுத் தொழில் வர்த்தகச் சங்கம் (இந்தியா)

**பன்னாட்டுத் தொழில் வணிகச் சங்கம் (இந்தியா)** (International Chamber of Commerce (India),  இந்தியாவில் தொழில் மற்றும் வணிகம் செய்பவர்களின் மிகப்பெரும் தலைமை அமைப்பாகும். இந்தியாவின் மாநில தொழில் வர்த்தகச் சங்கங்கள், பெரும் தொழில், வணிக, நிதி, காப்பீட்டு நிறுவனங்கள் இதன் உறுப்பினர்கள் ஆவர். பன்னாட்டுத் தொழில் வணிகச் சங்கத்தில் (Internalational Chamber of Commerce) இவ்வமைப்பு உறுப்பினராக உள்ளது. அமைப்பின் உறுப்பினர்களுக்கு தொழில், வணிகம், நிதி மற்றும் காப்பீடு துறைகளில் தேவையான வழிகாட்டுதல்கள் அவ்வப்போது வழங்குகிறது.
 
இந்தியாவில் தொழில், வணிகம், நிதி, மற்றும் காப்பீட்டுத்துறையில் தாராளமயம், உலக மயம், அந்நிய நேரடி முதலீடுகளை ஊக்கப்படுத்தவும், இந்தியாவில் தொழில் தொடங்குவதற்கான இடர்பாடுகளை களையவும், இந்தியாவில் தொழில் வணிகம் தொடங்க தேவையான சலுகைகள் மற்றும் வசதிகளை இந்திய அரசிடமிருந்தும், மாநில அரசுகளிடமிருந்தும் கோரிப்பெறவும் முயற்சிகள் மேற்கொள்கிறது. இந்திய அரசின் தொழில் வணிகக் கொள்கைகளை வடிப்பதில் இச்சங்கம் உறுதுணையாக உள்ளது.

வெளிநாட்டு வணிகத்தை ஊக்குவிக்க  இந்தியாவில் தொழில் வணிக கண்காட்சிகள் ஆண்டு தோறும் இந்தியப் பெரு நகரங்களில் நடத்துகிறது. 

## மேற்கோள்கள்


பகுப்பு:இந்திய அமைப்புகள்
செஞ்சிலுவை செம்பிறைச் சின்னங்கள்

[250px|thumb|[செஞ்சிலுவை (சின்னம்)|செஞ்சிலுவை மற்றும் செம்பிறைச் சின்னங்கள் ஜெனிவாவில். அண்மையில் **செம்படிகம்** சின்னம் இவற்றுடன் இணைந்தது.]]
**செஞ்சிலுவை செம்பிறைச் சின்னங்கள்** (Emblems of the International Red Cross and Red Crescent Movement) என்னும் சின்னங்கள் ஜெனிவா உடன்படிக்கையின்படி போர்க் காலங்களில் மனிதாபிமான உதவிசெய்வும் மருத்துவ உதவி செய்பவர்கள், செஞ்சிலுவைச் சங்கத்தினர் அணியும் சின்னங்களாகும். வெண்மைநிறப் பிண்ணணியில் **செஞ்சிலுவை**, **செம்பிறை**, **செஞ்சிங்கம் மற்றும் கதிரவன்**, **செம்படிகம்** ஆகிய சின்னங்கள் இடம்பெறும் இச்சின்னங்கள் செஞ்சிலுவை வரலாற்றில் அதிகாரப்பூர்வமாக அதன் சின்னமாக இருந்தவையாகும். ஆனால் ஒரு சில சின்னங்கள் நீண்ட காலம் இல்லாதவையாகும்.

## சின்னங்களின் பயன்
இச்சின்னங்கள் பாதுகாப்புப் பயனையே முதன்மை நோக்கமாகக் கொண்டுள்ளது. போர் காலங்களில் மிகச் சிறந்த பாதுகாப்புச் சின்னமாக இதை ஜெனிவா ஒப்பந்தம் வகைசெய்துள்ளது. போர் காலங்களில் எல்லாத் தரப்பினரும் சேவை புரிவோரை எளிதாக அடையாளங்காண ஏதுவாக இச்சின்னங்கள் விளங்குகின்றன.

## செஞ்சிலுவை சின்னம்
1864ஆம் ஆண்டு ஏற்பட்ட ஜெனிவா ஒப்பந்தம் வெள்ளை நிற அடிப்பரப்பில் சிவப்பு நிற சிலுவை அமைந்த அடையாளக் குறியீட்டை போர்ப்படையில் மருத்துவப் பிரிவில் பயன்படுத்தலாம் என அதிகாரப்பூர்வமாக ஏற்றுக்கொள்ளப்பட்டது.
## செம்பிறைச் சின்னம்
பால்கன் தீபகற்பத்தில் 1876இல் இருந்து 1878 வரை நடந்த உருசிய துருக்கிப் போரின் போது செஞ்சிலுவைச் சின்னத்தை அணிவதற்கு பதிலாக செம்பிறைச் சின்னத்தை பயன்படுத்துவது என ஓட்டோமான் பேரரசு முடிவெடுத்தது. எகிப்தும் இச்சின்னத்தை பயன்படுத்த முடிவெடுத்தது. இதன் பிறகு இச்சின்னம் 1929இல் அங்கீகரிக்கப்பட்டது. ஏனைய முஸ்லிம் நாடுகளும் இச்சின்னத்தைப் பயன்படுத்திவருகின்றன.

## செஞ்சிங்கம் மற்றும் கதிரவன் சின்னம்
ஈரான் 1924 இல் 1980வரை  வெள்ளை அடிபரப்பில் சிவப்பு நிறத்தில் சிங்கம் மற்றும் கதிரவன் அமைந்த சின்னத்தைத் தேர்ந்தெடுத்துக் கொண்டது. 1929இல் இச்சின்னம் அங்கீகரிக்கப்பட்டது. 1980ஆம் ஆண்டில் ஈரான் இஸலாமியக் குடியரசானது அதன்பிறகு அந்நாடு செஞ்சிங்கம் மற்றும் கதிரவன் சின்னத்தினைக் கைவிட்டது.

## செம்படிகம் சின்னம்
**செம்படிகம்** என்னும் இச்சின்னத்தை இஸ்ரேலின் தேசிய சொசைட்டியும் வேறு சிலரும் பொதுவன ஒரு சின்னமாக இருக்க இதைப் பரிந்துரைத்தனர். பல்லாண்டுகலாக இச்சின்னத்தைப்பற்றிய விவாதம் இருந்துவந்தது. பின் 2005இல் இச்சின்னம் மூன்றாவது சின்னமாக அதிகாரப்பூர்வமாக ஏற்றுக்கோள்ளப்பட்டது.

## மேற்கோள்

## வெளி இணைப்புகள்
* International Federation of Red Cross and Red Crescent Societies
* International Committee of the Red Cross
பகுப்பு:சின்னங்கள்
பகுப்பு:பன்னாட்டு செஞ்சிலுவை மற்றும் செம்பிறைச் சங்கம்
யூகி மைக்கேல் அந்தொனியாடி

**யூஜின் மைக்கேல் அந்தோனியாடி** (*Eugène Michel Antoniadi*, மார்ச்சு 1, 1870 - பிப்ரவரி 10, 1944) ஒரு கிரேக்க வானியலாளர் ஆவார். ஆசியாமைனரில் (இன்றைய துருக்கியைச் சேர்ந்த இசுத்தான்புல்லில்) பிறந்தார். தனது வாழ்வின் பெரும்பகுதியை பிரான்சில் கழித்தார். இளமையிலேயே வானியலில் ஆர்வம்கொண்டு, 1893 இல் நிக்கோலசு ஃபிளம்மாரியனுடன் இணைந்து பணிபுரிய பாரீசுக்கருகில் இருந்த ஜூவீசுக்குச் சென்றார். பிறகு இவர் மியூடான் வான்காணகத்துக்குச் சென்று தனது ஆய்வைத் தொடர்ந்தார். 1928இல் ஃபிரெஞ்சுக் குடிமகன் ஆனார்.

தனது இருநூல்களான செவ்வாய்க் கோள் (லெ பிளானட்டே மார்சு-1930), புதன் கோள் (லெ பிளானட்டே மெர்கியூர்-1934) ஆகியவற்றில் பல்லாண்டுக் காலப் பட்டறிவைப் பதிவாக்கியுள்ளார். அதில் அவ்விரு கோள்களின் நிலவரைகளையும் வெளியிட்டுள்ளார். இவர் 1934இல் வானியல் வரலாறு குறித்த நூலொன்றையும் எழுதியுள்ளார்.

## மேற்கோள்கள்

## உசாத்துணை
* 
* 
* 

## வெளியிணைப்புகள்
*Edward Winter, A Chessplaying Astronomer (2002)
* Pictures of Mars kept at the Library of Paris Observatory

பகுப்பு:கிரேக்க வானியலாளர்கள்
பகுப்பு:1870 பிறப்புகள்
பகுப்பு:1944 இறப்புகள்
பகுப்பு:சதுரங்க வீரர்கள்
விண்வெளி செவிலியச் சமுதாயம்

**விண்வெளி செவிலியச் சமுதாயம்** (*The Space Nursing Society*) என்பது பன்னாட்டு விண்வெளி ஆலோசனைக் குழுமம் என்ற அமைப்பைக் குறிக்கிறது. இவ்வமைப்பைச் சேர்ந்த பதிவு பெற்ற செவிலிகள், விண்வெளிச் சேவையில் அர்ப்பணிப்பு உணர்வு மிக்கவர்களாகவும் விண்வெளி புத்தாய்வு பயணங்களில் ஆர்வமிக்கவர்களாகவும் இருப்பார்கள். இலாப நோக்கமற்ற தனிப்பட்ட ஆர்வம் கொண்ட குழுக்களாக இணைந்து செயல்படும் இவர்கள் தேசிய விண்வெளிக் கழகத்துடன் இணைந்து செயல்படுகிறார்கள். 
 
1991 ஆம் ஆண்டில் துவக்கப்பட்ட விண்வெளி செவிலியச் சமுதாயம், உலகெங்கிலும் உள்ள மக்களை தன்னுடைய உறுப்பினர்களாகக் கொண்டுள்ளது. ஆத்திரேலியா, கனடா, செக் குடியரசு, இங்கிலாந்து, செருமனி, கிரீசு, இசுக்காட்லாந்து, மற்றும் அமெரிக்கா போன்ற நாடுகளைச் சார்ந்தவர்களும் இங்குள்ள உறுப்பினர் பட்டியலில்  அடங்குவர்.

விண்வெளியில் மேற்கொள்ளப்பட வேண்டிய பராமரிப்புப் பணிகள் தொடர்பான  விவாதம் மற்றும் பராமரிப்புப் பணி தொடர்பான பிரச்சினைகளின் தாக்கம் ஆகியனவற்றை ஆய்வுசெய்வதை இச்சமூக உறுப்பினர்கள் ஒரு மன்றமாகக் கூடி பணியாற்றுகிறார்கள்.

## இவற்றையும் காண்க
* விண்வெளிச் செவிலியம்
* விண்வெளியில் ஆலோசனை
* விண்வெளிக் குடியிருப்பு
* விண்வெளிப் பயணம்
* விண்வெளி ஆய்வுப் பார்வை

## மேற்கோள்கள்

## வெளி இணைப்புகள்
* Space Nursing Society official website
* National Space Society official website
* ''Ad Astra'' online edition

பகுப்பு:விண்வெளி நிறுவனங்கள்
பகுப்பு:அறிவியற் குமுகாயங்கள்
பகுப்பு:செவிலியம்
பகுப்பு:பன்னாட்டு அமைப்புகள்
பகுப்பு:அரசு சார்பற்ற அமைப்புகள்
இலங்கை அரசமைப்புச் சட்டத்தின் பத்தொன்பதாவது திருத்தம்

**[[இலங்கையின் அரசமைப்புச் சட்டம்|இலங்கை அரசமைப்புச் சட்டத்திற்கான]] 19வது திருத்தம்** (*19th Amendment to the Constitution of Sri Lanka*) 2015 ஏப்ரல் 28 அன்று 225-உறுப்பினர்களைக் கொண்ட இலங்கை நாடாளுமன்றத்தில் 215 வாக்குகளை ஆதரவாகப் பெற்று நிறைவேற்றப்பட்டது. இத்திருத்தச்சட்டத்திற்கு ஒருவர் எதிராக வாக்களித்தார். ஏழு பேர் வாக்களிப்பில் கலந்து கொள்ளவில்லை. 1978 ஆம் ஆண்டில் ஜே. ஆர். செயரவர்தனா அரசமைப்புச் சட்டத்தில் திருத்தம் கொண்டு வந்து நிறைவேற்ற அதிகார அரசுத்தலைவரான பின்னர் இடம்பெற்ற மிக வரலாற்றுச் சிறப்பு மிக்க அரசமைப்புத் திருத்தச் சட்டம் இதுவெனக் கணிக்கப்படுகிறது.

## அறிமுகம்
2015 சனவரியில் நடைபெற்ற அரசுத்தலைவர் தேர்தலில் பொது எதிர்க்கட்சி வேட்பாளர் மைத்திரிபால சிறிசேன தான் வெற்றி பெறும் பட்சத்தில் தனது தேர்தல் பரப்புரையில் அரசமைப்பில் திருத்தங்கள் கொண்டு வருவதாக வாக்குறுதி அளித்திருந்தார்.

மகிந்த ராசபக்ச அரசுத்தலைவராக இருந்த போது நிறைவேற்றப்பட்ட 18வது திருத்தச்சட்டத்தின் மூலம் அரசுத்தலைவருக்கு முழுமையான அதிகாரங்கள் வழங்கும் சட்டங்கள் இதன் மூலம் திரும்பப் பெறப்படுவதன் மூலம் நாட்டில் மக்களாட்சியை மீண்டும் கொண்டு வருவதே இத்திருத்தச் சட்டத்தின் முக்கிய குறிக்கோள் ஆகும். 18வது திருத்தம் மூலம் ஒருவர் இரண்டு தடவைகளுக்கு மேல் அரசுத்தலைவராக வர முடியாது என்ற வரையறையை மகிந்த ராசபக்ச நீக்கியிருந்தார். அத்தோடு சுயாதீன தேர்தல் ஆணைக்குழு, காவல்துறை ஆணைக்குழு, அரசியலமைப்பு சபை உட்பட பல்வேறு ஆணைக்குழுக்களை அதிகாரங்கள் அற்ற அமைப்புக்களாக மாற்றினார்.

19வது திருத்தம், 17வது திருத்தத்தின் பெரும்பான்மையான சட்டங்களை உள்ளடக்கியுள்ளது. இதன் மூலம் அரசமைப்பு சபை சுயாதீன ஆணைக்குழுக்களை நியமிக்கும். இவற்றில் சில:

## மேற்கோள்கள்

பகுப்பு:இலங்கையின் அரசியலமைப்புச் சட்டங்கள்
அனாக்சிமாண்டர்

thumb
**அனாக்சிமாண்டர்** (*Anaximander*,  **அனாக்சிமாண்ட்ரோசு**, *Anaximandros*;  கிமு 610 – அண். கிமு 546) என்பவர் மிலெத்தெசு நகரில் (இன்றைய துருக்கியில்) வாழ்ந்த சாக்கிரட்டீசுக்கு முற்பட்ட காலக் கிரேக்க மெய்யியலாளர் ஆவார்.

அனாக்சிமாண்டர் தேலேசுவின் மாணவர் என்பதைத் தவிர இவர் வாழ்க்கையைப் பற்றி ஏதும் தெரியவில்லை. தனது ஆய்வுகளை எழுத்தில் எழுதி வைத்த முதலாவது மெய்யியலாளர் இவரெனக் கூறப்படுகிறது. இவரோடு பல கண்டுபிடிப்புகள் தொடர்பு படுத்தப்படுகின்றன. இவர் சூரியக் கடிகைகைக்கான "குனோமோன்" (*gnomon*) என்ற கருவியை கிரேக்கத்திற்கு அறிமுகம் செய்தார். அதைக் கொண்டு துல்லியமாக இரு சிறும, பெரும கதிர்மீள்வு நாட்களைக் கண்டுபிடித்ததோடு இரு சமபகலிரவு நாட்களையும் கணித்துள்ளார். இவை ஆண்டின் பருவக் காலங்களோடு தொடர்புடையவை. நீரியல் சுழற்சி பற்றி முதலில் கூறியவர் இவரே.

இவர் தொல்பாழ் (Archie)/ (apeiron) என்பதில் இருந்தே அனைத்துப் பொருள்களும் உருவாகின என்ற ஒருமைத் தோற்றக் கருத்தினைக் கூறியவர். 'இயற்கை பற்றி' என இவர் எழுதிய முதல் மெய்யியல்-சார்ந்த கிரேக்க நூல் கிடைக்கவில்லை. விண்ணுலகின் தோற்றம், புவியின் தோற்றம், மாந்தத் தோற்றம் பற்றி விளக்கும் படிவளர்ச்சி/மலர்ச்சிக் கண்ணோட்டத்தை முதன்முதலாக அறிமுகப்படுத்தி, புவிப்பரப்பு வளைந்துள்ளதையும் கிழக்கு மேற்காக புவி உருளைவடிவில் புடவியின் மையத்தில் அமைந்துள்ளதாகவும் கூறி, முதல் உலக நிலவரையையும் வரைந்துள்ளார். மேலும் புவியைச் சுற்றி மூன்று வலயங்களில் சூரியனும் நிலாவும் விண்மீன்களும் அமைந்துள்ளதாகக் கூறினார்.

## அடிக்குறிப்புகள்

## வெளி இணைப்புகள்
* 
* ''The Internet Encyclopedia of Philosophy'' - Anaximander 
* Extensive bibliography by Dirk Couprie
* Anaximander entry by John Burnet contains fragments of Anaximander

பகுப்பு:கிமு 610 பிறப்புகள்
பகுப்பு:கிமு 546 இறப்புகள்
பகுப்பு:கிரேக்க மெய்யியலாளர்கள்
பகுப்பு:கிரேக்க வானியலாளர்கள்
பகுப்பு:கிரேக்க இயற்பியலாளர்கள்
பகுப்பு:பண்டைய கிரேக்க வானியலாளர்கள்
தாமசு பாப்

**தாமசு பாப்** (*Thomas J. Bopp*, பிறப்பு: 1949) ஓர் அமெரிக்க வானியலாளர். இவர் 1995 இல்  ஃஏல்-பாப் என்ற வால்வெள்ளியைக் கண்டறிந்ததால் மிகவும் அறியப்படுபவர். கண்டுபிடிப்பின்போது  இவர் கட்டுமானப் பொருட்கள் தயாரிக்கும் நிறுவனத்தில் மேலாளராக இருந்தார். மேலும்  ஃபீனிக்சு பகுதி வட்டார பயில்நிலை வானியலாளராகவும் இருந்தார். இதுவே இவர் கண்டறிந்த முதல் வால்வெள்ளி ஆகும்.

அமெரிக்காவின் கொலராடோவைச் சார்ந்த டென்வரில் 1949இல் பிறந்தார். பிறகு இவர் தன் குடும்பத்தை யங்டவுன், ஓகியோ எனும் இட்த்துக்கு மாறினார். இங்கு இவர் 1967இல் சானே உயர்நிலைப் பள்ளியில்படித்து பட்டம் பெற்றார்.இவர் மகோனிங் கணவாய் வானியல் கழகத்தில் வாழ்நாள் உறுப்பினர் ஆனார். அந்தக் கழகத்தின் 16 இன்ச் எதிர்பலிப்புத் தொலைநோக்கிதான் இவரை வானவெளியின் காதல் கொள்ள வைத்தது. இவர் ஓகியோ மாநிலத்தின் யங்டவுனில் இருந்தயங்டவுன் மாநிலப் பல்கலைக்கழகத்தில் பயின்றார். இவர் 1980க்குப் பிறகு டசுக்கானைச் சேர்ந்த அரிசோனாவில் வாழ்ந்து வருகிறார்.

1995 சூலை 22ஆம் நாளன்று, இன்று ’ஹேல்-பாப்’ வால்வெள்ளி என்று அழைக்கப்படும் புது வால்வெள்ளியை முதன் முதலாகக் கண்டார். ஆலன் ஃஏல் அவர்களும் இதே வால்வெள்ளியைத் தனியாகக் கண்டுபிடித்தார்.
## மேற்கோள்கள்

## வெளி இணைப்புகள்
# https://books.google.co.in/books?id=fMVoBQAAQBAJ&pg=PA288&lpg=PA288&dq=Thomas+J.+Bopp+D.Sc&source=bl&ots=0RYcBH5mdK&sig=53J2-Wo4yqSwIz8ANc0SFJEr8Po&hl=ta&sa=X&ved=0CFIQ6AEwCGoVChMI39OI-oyXxwIVBQuOCh3GaQ9y#v=onepage&q=Thomas%20J.%20Bopp%20D.Sc&f=false

# https://www.amazon.jobs/team/evi-technologies#jobresults 

பகுப்பு:அமெரிக்க வானியலாளர்கள்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:வால்வெள்ளி கண்டுபிடிப்பாளர்கள்
பகுப்பு:2018 இறப்புகள்
இரத்தினம் சிவலிங்கம்

**மாஸ்டர் சிவலிங்கம்** என அழைக்கப்படும் **இரத்தினம் சிவலிங்கம்** (28 மார்ச் 1933 – 11 மே 2022) ஈழத்தின் சிறுவர் எழுத்தாளரும், பேச்சாளரும் ஆவார். கவிதை, சிறுவர் கதை, சிறுவர் பாடல்கள், வில்லுப்பாட்டு, நகைச்சுவைப் பேச்சு, நாடகம் எனப் பல துறைகளிலும் சிறப்புப் பெற்றவர்.

## வாழ்க்கைக் குறிப்பு
மாஸ்டர் சிவலிங்கம் இலங்கையின் மட்டக்களப்பு மாவட்டம், மஞ்சந்தொடுவாய் என்ற ஊரில் இரத்தினம் ஆசிரியருக்கும், செல்லத்தங்கம் என்பவருக்கும் 1933 ஆம் ஆண்டில் பிறந்தவர். ஆறு பேர் கொண்ட குடும்பத்தில் ஐந்தாவதாகப் பிறந்தார் சிவலிங்கம். சென் மேரீசு பள்ளியில் ஆரம்பக் கல்வி பயின்றார். உப்போடை என்ற ஊரில் வசித்து வந்தார். ஐம்பது ஆண்டுகளாக சிறுவர் கதைகள் சொல்லும் பணியையே அவர் தொழிலாகக் கொண்டிருந்தார். மட்டக்களப்பு மாநகர சபையில் கதை சொல்லும் கலைஞனாகவும் பணியாற்றியிருந்தார். சென்னை சந்தனு கலைக்கல்லூரியில் ஓராண்டு கார்ட்டூன் கலையும், வில்லிசைக் கலையும் படித்திருக்கிறார்.

புலவர்மணி ஏ. பெரியதம்பிப்பிள்ளை இவரைக் கொழும்புக்கு அழைத்துச் சென்று, இலங்கை வானொலியில் சிறுவர் மலர் நிகழ்ச்சியை நடத்திக் கொண்டிருந்த சரவணமுத்து மாமாவிடம் அறிமுகம் செய்து வைத்தார். அன்றில் இருந்து இலங்கை வானொலியில் கதை சொல்ல ஆரம்பித்தார். பின்னர் இலங்கைத் தொலைக்காட்சியிலும் இவரது நிகழ்ச்சிகள் ஒளிபரப்பப்பட்டன. கொழும்பில் இருந்து வெளியான தினபதி, சிந்தாமணி பத்திரிகைகளில் துணை ஆசிரியராகப் பணியாற்றினார்.

மாஸ்டர் சிவலிங்கம் பண்டிதர் பூபாலபிள்ளை என்பவரின் மகள் மங்கையர்க்கரசி என்பவரைத் திருமணம் புரிந்தார்.

## வெளியிட்ட நூல்கள்
*பயங்கர இரவு
*அன்பு தந்த பரிசு
*உறைபனித் தாத்தா
*சிறுவர் கதை மலர்

## விருதுகள்
* வடகிழக்கு மாகாண சபையின் சிறுவர் இலக்கியத்திற்கான சாகித்திய மண்டலப் பரிசு (1984-1991)
* அன்பு தந்த பரிசு என்ற சிறுவர் இலக்கியத்துக்காக மட்டக்களப்பு எழுத்தாளர் ஊக்குவிப்பு மையத்தின் 2013 தமிழியல் விருதும் ரூ.15,000 பரிசும்

## பட்டங்கள்
* நகைச்சுவைக் குமரன் - புலவர்மணி ஏ. பெரியதம்பிப்பிள்ளை வழங்கிய பட்டம்
* வில்லிசைச் செல்வன் - வித்துவான் பண்டிதமணி வி. சீ. கந்தையா வழங்கிய பட்டம்
* அருட்கலைத் திலகம் - கிருபானந்த வாரியார் வழங்கியது
* வில்லிசைச் செல்வர் - அமைச்சர் செ. இராசதுரை வழங்கியது
* கலாபூஷணம் - இலங்கை கலாசார அமைச்சு
* கலைக்குரிசில் - மட்டு இந்து சமய அபிவிருத்தி சங்கம்
* சிறுவர் இலக்கியச் செம்மல் - கொழும்பு தமிழ்ச் சங்கம்

## மறைவு
மாஸ்டர் சிவலிங்கம் 2022 மே 11 அன்று தனது 89-வது அகவையில் மட்டக்களப்பில் காலமானார்.

## மேற்கோள்கள்

## வெளி இணைப்புகள்
*கிழக்கின் ‘முதுசொம்’மை இழந்தோம்!, செங்கதிரோன், அரங்கம், மே 28, 2022
*வானொலிமாமா மாஸ்டர் சிவலிங்கம் ஐயாவுடன் ஒரு சந்திப்பு, ச.பா.மதன், நவம்பர் 02, 2015

பகுப்பு:1933 பிறப்புகள்
பகுப்பு:2022 இறப்புகள்
பகுப்பு:மட்டக்களப்பு மாவட்ட நபர்கள்
பகுப்பு:தமிழ் சிறுவர் இலக்கிய எழுத்தாளர்கள்
பகுப்பு:ஈழத்து எழுத்தாளர்கள்
பகுப்பு:இலங்கை வில்லிசைக் கலைஞர்கள்
பகுப்பு:இலங்கை வானொலி தமிழ் ஒலிபரப்பாளர்கள்
பகுப்பு:இலங்கைத் தமிழ் ஊடகவியலாளர்கள்
இந்திய தன்னாட்சி சட்டப் பள்ளிகள்

**தேசிய சட்டப் பல்கலைக்கழகங்கள் (NLU)** என்பது இந்தியாவில் உள்ள பொதுச் சட்டப் பள்ளிகள் ஆகும், அவை சட்டக் கல்விக்கான இந்திய பார் கவுன்சிலின் இரண்டாம் தலைமுறை சீர்திருத்தங்களின்படி நிறுவப்பட்டன. முதல் NLU ஆனது நேஷனல் லா ஸ்கூல் ஆஃப் இந்தியா யுனிவர்சிட்டி, aka NLS/NLU பெங்களூர், இது 1988 இல் அதன் வகுப்புகளைத் தொடங்கியது. அதன் பின்னர், பெரும்பாலான இந்திய மாநிலங்களில் NLUக்கள் நிறுவப்பட்டுள்ளன. தற்போது 26 NLUக்கள் நாடு முழுவதும் பரவியுள்ளன. NLU களின் தொடக்கத்திலிருந்து, "சட்டக் கல்வியின் IITகள்" என்றும் அழைக்கப்படுகிறது. இந்த சட்டப் பள்ளிகள் பல்வேறு நிறுவனங்களால் இந்தியாவின் மிக முக்கியமான மற்றும் சிறந்த சட்டப் பள்ளிகளில் தொடர்ச்சியாகக் கருதப்படுகின்றன.

NLU களில் இந்தியாவின் தலைமை நீதிபதி (CJI) மற்றும் அந்தந்த உயர் நீதிமன்றங்களின் பல தலைமை நீதிபதிகள் பல்வேறு திறன்களில் தலைமை தாங்கி கற்பிக்கின்றனர், மேலும் ஏராளமான ஓய்வுபெற்ற நீதிபதிகள் நிரந்தர ஆசிரியர்கள் மற்றும் துணைவேந்தர்களாக உள்ளனர், அவர்களின் கற்பித்தல் தரம் இந்தியாவில் உள்ள மற்ற சட்டப் பள்ளிகளைக் காட்டிலும் உயர்ந்ததாக உள்ளது. பெரும்பாலான NLU பட்டதாரிகள் உலகெங்கிலும் உள்ள நிறுவனங்கள் மற்றும் சட்ட நிறுவனங்களில் லட்சங்கள் மற்றும் கோடிகளில் சம்பளத்துடன் நல்ல இடத்தில் உள்ளனர். அவர்கள் பல்வேறு இந்திய நீதிமன்றங்களில் வழக்குரைஞர்களாக வியக்கத்தக்க வகையில் செயல்படுகிறார்கள் மற்றும் ஒவ்வொரு ஆண்டும் அதிக எண்ணிக்கையில் நீதித்துறை சேவைகள் மற்றும் சிவில் சர்வீசஸ் தேர்வுகளில் தொடர்ந்து தேர்ச்சி பெறுகிறார்கள்.

## மாணவர் சேர்க்கை
இந்தப் பல்கலைக்கழகங்கள் அனைத்தும் பொதுச் சட்ட நுழைவுத் தேர்வு (CLAT) மூலம் மாணவர்களைச் சேர்க்கின்றன. டெல்லியில் உள்ள தேசிய சட்டப் பல்கலைக்கழகம் மட்டும் அகில இந்திய சட்ட நுழைவுத் தேர்வு (AILET) எனப்படும் தனது சொந்த நுழைவுத் தேர்வின் மூலம் மாணவர்களைச் சேர்க்கிறது. வரும் ஆண்டுகளில் AILET CLAT உடன் இணைக்கப்படும் என்று எதிர்பார்க்கப்படுகிறது. NLU களுக்கான சேர்க்கை மிகவும் போட்டித்தன்மை வாய்ந்தது, CLAT மற்றும் தோராயமாக 2% முதல் 3% வரை ஏற்றுக்கொள்ளும் விகிதம் குறைவாக உள்ளது. AILET மூலம் 0.50%. NLU களுக்கான முக்கிய நுழைவாயில் என்றும் அறியப்படும் CLAT, இந்தியாவின் கடினமான நுழைவுத் தேர்வுகளில் ஒன்றாகத் தரப்படுத்தப்பட்டுள்ளது.

## தேசியச் சட்டப் பல்கலைக்கழகங்கள்

## மேற்கோள்கள்

பகுப்பு:பல்கலைக்கழகங்களும் கல்லூரிகளும்
பகுப்பு:இந்தியாவில் சட்டக் கல்வி
எம். குணசேகரன்

**எம். குணசேகரன்** (*M. Gunasekaran*), அனைத்திந்திய அண்ணா திராவிட முன்னேற்றக் கழகம் (அ.இ.அ.தி.மு.க) சார்பில்  தமிழகத்தின் பதினான்காவது சட்டப் பேரவைக்கு மானாமதுரை (தனி) தொகுதியில் இருந்து தேர்ந்தெடுக்கப்பட்ட உறுப்பினர்.

## சட்டமன்றப் பங்களிப்புகள்

### 2006 ஆம் ஆண்டு தேர்தல்
2006 ஆம் ஆண்டு தமிழ்நாடு மாநில சட்டமன்றத் தேர்தலில், சிவகங்கை மாவட்டம், மானாமதுரை தொகுதி சட்டமன்ற உறுப்பினராகத் தேர்ந்தெடுக்கப்பட்டார்.

### 2011 ஆம் ஆண்டு தேர்தல்
2011 ஆம் ஆண்டு தமிழ்நாடு மாநில சட்டமன்றத் தேர்தலில், 51.68% வாக்குகள் பெற்று தொடர்ந்து இரண்டாவது முறையாக சிவகங்கை மாவட்டம், மானாமதுரை தொகுதி சட்டமன்ற உறுப்பினராகத் தேர்ந்தெடுக்கப்பட்டார்.

ஜூலை 10 முதல் ஆகஸ்ட் 12 ,2014 வரை தமிழக சட்டசபை கூட்டத் தொடரில் எம். குணசேகரன் (அ.தி.மு.க.) எம்.எல்.ஏ. அதிக எண்ணிக்கையாக 9 கேள்விகள் கேட்டுள்ளார்.

## மேற்கோள்கள்


பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:1962 பிறப்புகள்
21ம் நூற்றாண்டில் மூலதனம்

**21ம் நூற்றாண்டில் மூலதனம்** (*Capital in the Twenty-First Century*, பிரெஞ்சு: *Le Capital au XXIe siècle*) பிரெஞ்சுப் பொருளியலாளர் தாமசு பிக்கெட்டி எழுதிய பொருளியல் நூல். 2013 ஆம் ஆண்டு பிரெஞ்சு மொழியில் வெளியான இந்நூல் ஐரோப்பாவிலும், வட அமெரிக்காவிலும் நிலவும் வருவாய் மற்றும் செல்வச் சமனின்மை குறித்த ஆய்வு நூலாகும். ஆகஸ்ட் 2013 இல் வெளியான பிரெஞ்சுப் பதிப்பு ஆர்த்தர் கோல்ட்ஹாமரால் ஆங்கிலத்தில் மொழிபெயர்க்கப்பட்டு ஏப்ரல் 2014 இல் வெளியானது.  

ஹார்வார்ட் பல்கலைக்கழகப் பதிப்பகம் வெளியிட்ட நூல்களில் இதுவே பெரு வெற்றி கண்ட நூலாகும். *[[தி நியூயார்க் டைம்ஸ்]]* இதழின் அதிக விற்பனையான நூல்களின் பட்டியலில் கெட்டி அட்டை அபுனைவுப் பிரிவில் முதலிடத்தில் பல வாரங்கள் இடம் பெற்றிருந்தது. உலக அளவில் பெரும் வரவேற்பையும், சர்ச்சையையும் ஏற்படுத்தியது. ஜனவரி 2015 வரை இந்நூலின் பதினைந்து லட்சம் படிகள் (ஆங்கில, பிரெஞ்சு, இடாய்ச்சு, எசுப்பானிய, மாண்டரின் பதிப்புகள்) விற்பனையாகியிருந்தன.

முதலீட்டிற்குக் கிட்டும் திரும்பு வீதம் (r) பொருளியல் வளர்ச்சி வீதத்தை (g) விட நெடுங்காலம் கூடுதலாக இருப்பின், செல்வக் குவிப்பு நிகழும் என்பதே இந்நூலின் மையக் கருத்து. இதனால் வருவாய்ச் சமனின்மை அதிகரித்து சமூக, பொருளியல் நிலையின்மைக் கூடும் என்றும் கணிக்கிறது. இந்த நிலை முற்றி உலகச் செல்வத்தின் பெரும் பகுதி எண்ணிக்கையில் மிகக் குறைந்த ஒரு சிறு கூட்டத்தின் கட்டுப்பாட்டில் இருப்பதைத் தவிர்க்க, உலகமெங்கும் வளர்விகித வருமான வரி விதிக்க வேண்டும் என்று பிக்கெட்டி இந்நூலில் பரிந்துரைக்கிறார்.

## மேற்கோள்கள்

பகுப்பு:பொருளியல் நூல்கள்
பகுப்பு:2014 நூல்கள்
பகுப்பு:ஆங்கில நூல்கள்
பகுப்பு:வரலாற்று நூல்கள்
இந்திய சுரங்கவியல் பள்ளி தன்பாத்

**இந்திய சுரங்கவியல் பள்ளி தன்பாத்** (Indian School of Mines  (ISM),  துவக்கத்தில்  பிரித்தானிய இந்திய அரசால் 9 டிசம்பர் 1926இல் தன்பாத்தில் *இராயல் சுரங்கவியல் பள்ளி* எனும் பெயரில் துவக்கப்பட்டது. புவியில் உள்ள கனிம வளத்தைக் கண்டுபிடித்தல், அவற்றை முறையாக வெட்டி எடுத்தல், கனிம வளங்களைத் தரம் பிரித்தல் போன்ற தொழில்நுட்பங்களைக் கற்றுத் தரும் தொழில்நுட்ப கல்வி நிறுவனமாகச் செயல்படுகிறது. இந்நிறுவனத்தில் இளநிலை, முதுநிலை தொழில் நுட்பக் கல்விகள், முதுநிலை மேலாண்மை நிர்வாகக் கல்வி படிப்புகள் கற்றுத் தரப்படுப்படுகிறது. இளநிலை தொழில் நுட்பப் படிப்பில் சேர்வதற்கு இந்தியத் தொழில்நுட்பக் கழக ஒருங்கிணைந்த நுழைவுத் தேர்வில் தேர்ச்சி பெற வேண்டும்.

## மேற்கோள்கள்

## வெளி இணைப்புகள்
* அதிகாரப்பூர்வமான இணையதளம் 

பகுப்பு:இந்திய தொழில்நுட்பக் கழகங்கள்
பகுப்பு:சார்க்கண்டு
ஒ.ச.நே - 00:44

**ஒ.ச.நே - 00:44** (*UTC-00:44*) என்பது ஒருங்கிணைக்கப்பட்ட சர்வதேச நேரத்துடன் -00:44 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.

ஒ.ச.நே - 00:44 நேரக் குறியீட்டை மே 1, 1972ஆம் ஆண்டு வரை லைபீரியாவில் பயன்படுத்தி வந்தனர். இது **[[மொன்ரோவியா]] இடைநிலை நேரம்** அல்லது **லைபீரிய நேரம்** எனவும் குறிப்பிடப்படும். மொன்ரோவிய நிலநிரைக்கோட்டின்படி *ஒ.ச.நே - 00:43:08* என்பதே சரியான நேரக் குறியீடாகும்; ஆயினும், மார்ச்சு 1, 1919ல் இது *ஒ.ச.நே - 00:44* என மாற்றியமைக்கப்பட்டது.

மே 1, 1972ஆம் ஆண்டு வரை இக்குறியீட்டினை தனது நேர வலயமாகப் பயன்படுத்திய லைபீரியா, தற்போது **ஒருங்கிணைக்கப்பட்ட சர்வதேச நேரத்தினையே (ஒ.ச.நே)** தனது நேர வலயமாகப் பயன்படுத்திவருகிறது.

## மேற்கோள்கள்

பகுப்பு:ஒ.ச.நே பெயர்ச்சிகள்
வாஞ்சி மணியாச்சி சந்திப்பு தொடருந்து நிலையம்

**வாஞ்சி மணியாச்சி சந்திப்பு தொடருந்து நிலையம்** (*Vanchi Maniyachchi Junction railway station*, நிலையக் குறியீடு:*MEJ*) ஆனது இந்தியாவின், தமிழ்நாட்டிலுள்ள, தூத்துக்குடி மாவட்டத்தில், மணியாச்சி நகரில் உள்ள ஒரு தொடருந்து நிலையமாகும். இது தெற்கிலுள்ள திருநெல்வேலியையும், கிழக்கு உள்ள தூத்துக்குடியையும் இணைக்கிறது.

## வரலாறு
விடுதலைப் போராட்ட வீரரான வாஞ்சிநாதனை நினைவூட்டும் வகையில் இப்பெயரை, இத்தொடருந்து நிலையத்திற்கு வைத்துள்ளனர். இந்த இடத்தில் தான், ஆங்கிலேய ஆட்சிக்காலத்தில் திருநெல்வெலி
மாவட்ட ஆட்சியாளராக இருந்த ஆஷ்துரை ( Robert William Escourt Ashe) வாஞ்சிநாதனால் சுட்டுக் கொல்லப்பட்டார். இந்தியாவின் 7 இரயில்வே மண்டலங்களுள் ஒன்றான, தென்மண்டல இரயில்வேயில் இது அடங்குகிறது. இத்தென்மண்டல இரயில்வேயிலுள்ள கோட்டங்களில், இது மதுரை இரயில்வே கோட்டத்தின் கீழ் அமைந்து, முக்கியத்துவம் வாய்ந்ததாகத் திகழ்கிறது.

## அமைவிடம்
இது தூத்துக்குடியில் இருந்து 30 கிலோமீட்டர் (19 மைல்) தொலைவில், ஒட்டந்தம்-மணியாச்சி சாலையில் அமைந்துள்ளது.

## வழித்தடம்
இந்த நிலையத்திலிருந்து மூன்று தடங்கள் கிளையாக பிரிகின்றது.

* விருதுநகர் சந்திப்பு வழியாக வடக்கு நோக்கி ஒற்றை அகலப்பாதை.
* திருநெல்வேலி சந்திப்பு வழியாக தெற்கு நோக்கி ஒற்றை அகலப்பாதை.
* தூத்துக்குடி சந்திப்பு வரை கிழக்கு நோக்கி ஒற்றை அகலப்பாதை.

## மேற்கோள்கள்

## வெளி இணைப்புகள்
* வாஞ்சி மணியாச்சி சந்திப்பு

பகுப்பு:தமிழகத் தொடருந்து சந்திப்புகள்
பகுப்பு:தூத்துக்குடி மாவட்டத்திலுள்ள தொடருந்து நிலையங்கள்
பகுப்பு:மதுரை தொடருந்து கோட்டம்
குழித்துறை தொடருந்து நிலையம்

**குழித்துறை தொடருந்து நிலையம்** (*Kuzhithurai railway station*, நிலையக் குறியீடு:*KZT*) இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில், மார்த்தாண்டம் நகரில் அமைந்துள்ள முக்கியமான தொடருந்து நிலையங்களில் ஒன்றாகும். இதுவே கன்னியாகுமரி மாவட்டத்தில் உள்ள இரண்டாவது பெரிய தொடருந்து நிலையமாகும். இது தென்னக இரயில்வேயின், திருவனந்தபுரம் கோட்டத்தின் கட்டுப்பாட்டில் உள்ளது. இந்த நிலையம் மார்த்தாண்டம் நகராட்சியின் எல்லைக்குள்ளே வருவதால், பயணிகள் நலச்சங்கமானது மார்த்தாண்டம் தொடருந்து நிலையம் எனப் பெயர் மாற்றவேண்டும் என கோரிக்கை வைக்கிறது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் திருவனந்தபுரம் கோட்டத்தில் 15 நிலையங்கள் தேர்ந்தெடுக்கப்பட்டன, குழித்துறை தொடருந்து நிலையத்தை புதுப்பிக்கும் பணிக்கு 5.35 கோடி  ரூபாய் ஒதுக்கப்பட்டுள்ளது. 

## வசதிகள்
* கணினிமயமாக்கப்பட்ட முன்பதிவு நிலையம்.
*பயணிகள் ஓய்வறை.

## கடந்து செல்லும் தொடருந்துகள்
### பயணிகள் தொடருந்துகள்
:* 56310 நாகர்கோவில் - திருவனந்தபுரம் பயணிகள் தொடருந்து
:* 56318 நாகர்கோவில் -கொச்சுவேலி பயணிகள் தொடருந்து
:* 56304 நாகர்கோவில் - கோட்டயம் பயணிகள் தொடருந்து
:* 56316 நாகர்கோவில் - திருவனந்தபுரம் பயணிகள் தொடருந்து
:* 56311 திருவனந்தபுரம் - நாகர்கோவில் பயணிகள் தொடருந்து
:* 56315 திருவனந்தபுரம் - நாகர்கோவில் பயணிகள் தொடருந்து
:* 56313 திருவனந்தபுரம் - நாகர்கோவில் பயணிகள் தொடருந்து
:* 56317 கொச்சுவேலி - நாகர்கோவில் பயணிகள் தொடருந்து

### விரைவுத் தொடருந்துகள்

### குழித்துறை இரயில் நிலையத்தில் நிற்காமல் செல்லும் தொடருந்துகள்
:*நாகர்கோவில் – காந்திடாம் விரைவு வண்டி(16336/16335) வாரந்தோறும்
:*நாகர்கோவில் – ஷலிமார் அதிவிரைவு வண்டி (12659/12660)வாரந்தோறும்
:*திருநெல்வேலி - பிலாஸ்பூர் அதிவிரைவு வண்டி(12787/12788) வாரந்தோறும்
:*திருநெல்வேலி - கபா அதிவிரைவு வண்டி (12997/12998)வாரம் இருமுறை
:*திப்ருகர் - கன்னியாகுமரி விவேக் எக்ஸ்பிரஸ்(15905/15906) வாரந்தோறும்

## ஆதாரங்கள்

## வெளி இணைப்புகள்
*குழித்துறை இரயில் நிலையம், செயற்கைக்கோள் படம்
*குழித்துறை இரயில் நிலையத்தை பற்றிய தகவல்கள் 

பகுப்பு:திருவனந்தபுரம் தொடருந்து கோட்டம்
பகுப்பு:கன்னியாகுமரி மாவட்டத்திலுள்ள தொடருந்து நிலையங்கள்
ஒ.ச.நே - 01:00

**ஒ.ச.நே - 01:00** (*UTC-01:00*) என்பது ஒருங்கிணைக்கப்பட்ட சர்வதேச நேரத்துடன் -01:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.

## சீர் நேரமாக பயன்படுத்தும் நாடுகள் (ஆண்டு முழுவதும்)
* கேப் வர்டி (கேப் வர்டி நேரம்). இங்கு பகலொளி சேமிப்பு நேரம் பயன்படுத்தப்படுவதில்லை.

## சீர் நேரமாக பயன்படுத்தும் பகுதிகள் ([[வடக்கு அரைக்கோளம்|வடக்கு அரைக்கோள]] [[குளிர்காலம்|குளிர்காலத்தின்போது]] மட்டும்)
* கிழக்கு கிறீன்லாந்து (இட்டோக்கோர்டூர்மிட் மற்றும் சுற்றியுள்ள பகுதிகள்).
** இங்கு ஐரோப்பிய ஒன்றியத்தின் பகலொளி சேமிப்பு நேர விதிகள் பின்பற்றப்படுகிறது.
* போர்த்துகலின் அசோரசு தன்னாட்சிப் பகுதி - 1966ஆம் ஆண்டு முதல்.
** 1992 - 1993ஆம் ஆண்டின் குளிர்காலத்தின்போது *ஒ.ச.நே - 01:00* பயன்படுத்தப்படவில்லை; *மேற்கு ஐரோப்பிய நேரம் ([[ஒ.ச.நே ± 00:00]])* பயன்படுத்தப்பட்டது.

## மேற்கோள்கள்

பகுப்பு:ஒ.ச.நே பெயர்ச்சிகள்
நாழிக்கல்பட்டி துர்க்கை அம்மன் கோயில்

**நாழிக்கல்ப்பட்டி துர்க்கை அம்மன் கோவில்** தமிழ்நாடு, சேலம் மாவட்டத்தில் நாழிக்கல்பட்டி என்னும் ஊரில் அமைந்துள்ள ஒரு துர்க்கை அம்மன் கோவில் ஆகும். இந்த அம்மன் கோயில் இன்று இந்து சமய அற நிலைத்துறையின் கட்டுப்பாட்டின் கீழ் இயங்கும் ஒரு கோயில் ஆகும்.

## கோயில் வரலாறு
முன்னொரு காலத்தில் ஒரு வணிகர் தன்னுடைய ஆட்களுடன் சேர நாடான கேரளாவிற்கு சென்று மிளகுகளை வாங்கி வந்து இந்த ஊரில் விற்பனை செய்யும் தொழிலை செய்து வந்தார். அவ்வாறு மிளகுகளை வாங்கிக் கொண்டு கேரளாவில் இருந்து திரும்ப வரும்போது அவருடைய குதிரை வண்டியில் ஒரு கல் இருந்தது, அது கனமாக இருக்கவே அந்த கல்லை தூக்கி எறிந்து விட்டு வந்தனர், ஆனால் அந்த கல்லை எத்தனை முறை தூக்கி எறிந்தாலும் அந்த கல் தொடர்ந்து அந்த வண்டியிலே இருந்து வந்தது. இது அங்கு இருந்தவர்களை மிகவும் ஆச்சரியப்படுத்தியது.

இதனால் எதோ ஒரு அற்புதம் நிகழ்வதாக அங்கு சென்றவர்கள் உணர்ந்தார்கள். பிறகு அனைவரும் அந்த கல்லையும் எடுத்து கொண்டே வந்தனர். அந்த இரவு வரும் வழியில் அந்த வணிகரின் கனவில் துர்க்கை அம்மன் தோன்றி அந்த கல் தான் தான் என்றும் தங்களின் பாதுகாபிற்காகவே வருவதாகவும் இதை தான் சொல்லும் இடத்தில வைத்து வழிப்பட்டால் வணங்கும் அனைவருக்கும் துணையாக இருக்கும் அம்மனாக விளங்குவேன் என்றும் கூறி மறைந்தார்.

கனவில் அம்மன் சொன்ன இடத்தில அந்த கல்லை வைத்து இன்றளவும் வழிபடுகின்றனர். அதற்கு சான்றாக இன்றளவும் அந்த வணிக வியாபாரியான செட்டியார் குடும்பத்தில் ஒருவரே அந்த கோவில் தர்மகர்த்தா பதவியில் உள்ளனர்.

## கோயிலின் சிறப்பு
அந்த அம்மனை வணங்கி எந்த ஒரு காரியத்தையும் தொடங்கினால் வெற்றி கிட்டும் என அந்தப் பகுதி மக்களால் நம்பப்படுகிறது. ஆண்டுதோறும் பங்குனி மாதம் இக்கோவிலுக்கு திருவிழா எடுக்கப்படுகிறது. இங்கு வாராவாரம் செவ்வாய் மற்றும் வெள்ளிக்கிழமைகளில் பூசை நடைபெறும். செவ்வாய்க்கிழமை நடைபெறும் வழிபாடு திருவிழா போன்று காட்சி அளிப்பது தனி சிறப்பு.

amman_temple.jpg|கோயில் தோற்றம்
Amman_temple_tree.jpg|கோயில் மரம்
Amman_temple_certificate.jpg|கோயில் சான்று

## கோயில் அமைவிடம்
சேலம் நகரில் இருந்து 10 கி.மீ. தொலைவில் கெஜ்ஜல்நாயக்கன்பட்டியிலிருந்து நாழிக்கல்பட்டி செல்லும் வழியில் இக்கோவில் அமைந்துள்ளது.

பகுப்பு:சேலம் மாவட்டத்திலுள்ள அம்மன் கோயில்கள்
கோபியர்

**கோபியர்** (Gopi) ( சமசுகிருதம் (गोपी) இந்து தொன்மவியலில் பசுக்கூட்டத்தை மேய்க்கும் பெண்களை கோபிகைகள் என்பர். பாகவத புராணத்தில், ஸ்ரீகிருஷ்ணர் தன் தோழிகளான கோபிகை பெண்களுடன் சேர்ந்து பிருந்தாவனத்தில் பசுக் கூட்டத்தை மேய்ப்பதை விரிவாக எடுத்துரைக்கிறது. கோபிகைகள் கிருஷ்ணரிடம் அதிக பக்தி கொண்டவர்கள். கோபிகைப் பெண்களில் ராதை, ஸ்ரீகிருஷ்ணரிடம் மிகுந்த பக்தி கொண்டவள்.

## படக்காட்சியகம்


File:Playful Gifts and other Gopi Scenes, 'pichwai' from Golconda, India, late 17th century, dyed cotton with polychrome and gold, Honolulu Academy of Arts.jpg
File:Krishna and the Gopis (herdsmaids).jpg
File:Meister des Gîtâ-Govinda-Manuskripts 001.jpg
File:Lord Krishna with Gopiyaans in Rangeeli Mahal, Mathura.JPG
File:Le fort Junagarh (Bikaner) (8442398440).jpg
File:Radha, Krishna and the gopis, Bharatiya Lok Kala Museum, Udaipur, India.jpg
File:Krishna and gopis, National Museum, New Delhi.jpg
File:Indischer Maler um 1660 002.jpg


## மேற்கோள்கள்


## வெளி இணைப்புகள்

*The Residents of Eternal Vrindavana (including Srimati Radharani & the Gopis)
*The Eight Main Gopis (Asta Sakhis)
*Deity Gallery: Radha-Madhava & the Eight Gopis 
*Diagram of the Yoga Pitha in Vrindavana 
*Srimati Radharani and other Personalities 

பகுப்பு:பாகவத புராண மாந்தர்
கேதாரேஸ்வரர் கோயில்

[thumb|upright|கேதாரேஸ்வரர் கோயிலின் பக்கவாட்டுத் தோற்றம், [ஹளேபீடு]]
**கேதாரேஸ்வரர் கோயில்** (Kedareshwara Temple),  இந்தியாவின் கர்நாடக மாநிலத்தில், ஹசன் மாவட்டத்தில், ஹளேபீடு எனும் இடத்தில், போசளர் கட்டிடக்கலை  அமைப்பில் கட்டப்பட்டது.  கேதாரேஸ்வரர் கோயில் மிக அருகில் ஹோய்சாலேஸ்வரர் கோவில் அமைந்துள்ளது. போசள மன்னர் இரண்டாம் வீர வல்லபனால் பொ.ஊ. 12ஆம் நூற்றாண்டில் கட்டப்பட்டது. தற்போது இக்கோயில் இந்தியத் தொல்லியல் துறையின் பொறுப்பில் உள்ளது. இக்கோயில் மூன்று கோபுரங்களைக் கொண்டது. சிவன், விஷ்ணு ஆகியோர்க்குத் தனித்தனி கோபுரங்களும் சன்னதிகளும் கொண்டது. மேலும் பைரவர், கோவர்தனன், வரதராஜர் சிற்பங்கள் கொண்டது.மாலிக் கபூரின் தென்னிந்திய படையெடுப்புகளின் போது இக்கோயிலும் பாழடிக்கப்பட்டது.

## அடிக்குறிப்புகள்

## மேற்கோள்கள்
*Gerard Foekema, A Complete Guide to Hoysala Temples, Abhinav, 1996 
*
*Adam Hardy, Indian Temple Architecture: Form and Transformation : the Karṇāṭa Drāviḍa Tradition, 7th to 13th Centuries, Abhinav, 1995 .
*
*

பகுப்பு:கர்நாடகாவில் உள்ள இந்துக் கோயில்கள்
பகுப்பு:கர்நாடகாவில் உள்ள சிவன் கோயில்கள்
பகுப்பு:இந்தியத் தொல்லியற்களங்கள்
பகுப்பு:பன்னிரண்டாம் நூற்றாண்டு இந்துக் கோயில்கள்
கதிரொளி மூலம் குடிநீரின் நுண்ணுயிர் நீக்கம்

[thumb|right|[இந்தோனேசியாவில் கதிரொளியில் குடிநீரை தூய்மையாக்குதல்]]

**கதிரொளி குடிநீர் நுண்ணுயிர் நீக்கமுறை** (Solar water disinfection) என்பது எவ்வித செலவுமில்லாமல் குடிநீரில் உள்ள நுண்ணுயிர்களை அழித்து பாதுகாப்பான குடிநீர் உருவாக்கும் முறையாகும். இம்முறை ஒரு செலவில்லாத ஒர் எளிய முறையாகும். இதற்கு தேவைப்படுவது காலி பெட் புட்டிகள் மட்டுமே.

ஒரு லிட்டர் முதல் மூன்று லிட்டர்வரை கொள்ளளவு கொண்ட நல்ல நிலையில் உள்ள நிறம் மங்காத வண்ணமல்லாத பெட் புட்டிகளை எடுத்துக்கொள்ளவேண்டும்.   இதில் நீரை நிரப்பி மூடியால் இறுக மூடி வீட்டுக்கூரையில் அல்லது நன்கு ஒளிபடக்கூடிய இடத்தில் குறைந்தது ஆறுமணிநேரம் படுக்கை வசத்தில் வைக்கவேண்டும். குறிப்பாக காலை ஓன்பது மணி முதல் மாலை மூன்று மணிவரை வைத்திருப்பது நல்லது. வெப்பம் குறைந்த காலங்களில் எட்டு மணிநேரம் வைத்திருக்கலாம். இதனால் நீரில் உள்ள நுண்ணுயிர்கள் அனைத்தும் வெயிலில் உள்ள புற ஊதாக் கதிர்களால் 99.99% வரை நீக்கப்படுகிறது. இதன் பிறகு இந்நீரை குடிக்கப் பயன்படுத்தலாம். இது காய்ச்சிக் குடிப்பதற்கு இணையானது. இதில் எவ்வித எரிபொருள் செலவும் இல்லை எனபது என்பது இதில் உள்ள சிறப்பாகும். இம் முறைக்கு பெட் புட்டிகளை பரிந்துரை செய்யப்பட்டாலும் கதிரொளியில் நீண்ட நேரம் இருப்பதால் ஞெகிழிப் புட்டிகளில் உள்ள வேதிப்பொருட்கள் நீரில் கரையலாம் என்ற ஐயம் உள்ளதால் கண்ணாடி புட்டிகளைப் பயன்படுத்துதல் நலம்.

## வெளி இணைப்புகள்
* SODIS
* How does it work 
* WADI - Device for Solar Water Disinfection
* &nbsp;
* SODIS in Latin America
* covers the concept briefly
* Drinking Water For All  (பி.டி.எவ்) by Anumakonda Jagadeesh. Test results in தமிழ்நாடு, India.
* Kenyans Tap Sun to Make Dirty Water Sparkle Multimedia from CLPMag.org
* ''Pure water for all'', The Hindu Business Line, Apr 15, 2005
* ''Clean water at no cost, the SODIS way'', The Hindu, Sep 14, 2006
* A place in the sun physics.org, October 7, 2009
* Glass Bottles and UV Light (பி.டி.எவ்) provides data on how much UV light is filtered by various types of glass bottles, August 2008

## மேற்கோள்கள்

பகுப்பு:நீர் வழங்கல்
பகுப்பு:சூரிய ஆற்றல்
ஆலிஸ் வாக்கர்

**ஆலிஸ் மல்சீனியர் வாக்கர்** (**Alice Malsenior Walker**;பிப்பிரவரி 9, 1944) என்பவர் அமெரிக்க நாட்டைச் சேர்ந்த எழுத்தாளரும் சமூக செயற்பாட்டாளரும் ஆவார். இவர் புதினம், சிறுகதைகள், கவிதைகள் எனப் பல தளங்களில் எழுதிப் புலிட்சர் பரிசு பெற்ற பெண்மணி ஆவார். எழுத்தில் மட்டுமல்லாது சமூக அக்கறையுடன் செயல்படும் பெண்ணியவாதியாகவும் பொதுநலவாதியாகவும் கருதப்படுகிறார்.

## இளமைக் காலம்

ஆலிஸ் வாக்கர் அமெரிக்காவின் சியார்சியா (Georgia) என்னும் ஊரில் எளிய குடும்பத்தில் பிறந்தார்.  1952 இல் இவர் எட்டாம் அகவையில்  இருக்கும்போது ஒரு கண்ணில் அடிபட்டு பாதிக்கப் பட்டார். இந்நிகழ்வினால் இவர் தனிமையில் விடப்பட்டார். புத்தகங்களைப் படிப்பதும் கவிதைகளைப்  படைப்பதும் இவருக்கு மகிழ்ச்சியாக இருந்தன. இருப்பினும் சில ஆண்டுகளில் அறுவை சிகிச்சையினால் நலம் அடைந்தார். அட்லாண்டாவிலும் பின்னர் நியூயார்க்கு நகரிலும் உள்ள கல்லூரிகளில் கல்வி பயின்றார். நியூயார்க்கு நகரின் சாரா லாரன்சுக் கல்லூரியில் படிக்கும்போதே  ஆப்பிரிக்காவுக்குக் கல்விப் பயணம் மேற்கொண்டார். தனது கல்லூரி நாட்களில் வாக்குப் பதிவு குறித்தும் குழந்தைகள் உரிமை குறித்தும் மக்கள் நலப் போராட்டங்களில் ஈடுபட்டார்.

## இல்வாழ்க்கை

1967, மார்ச் 17இல் மெல்வின் ரோஸ்மேன் லெவந்தால் என்ற சிவில் உரிமைப் போராட்டங்களில் முனைப்பாகச் செயல்பட்ட சட்டம் படித்த ஒரு யூத இளைஞனை மணந்துகொண்டார். இக்கலப்புத் திருமணத்தை பழமைவாத அமைப்பான  கு  கிளஸ்  கிளான் எதிர்த்தது. ஆலிஸ் தம்பதியர் தாக்கப் பட்டனர். இருப்பினும் ஆலிஸ் மனம் தளராமல் அத்தாக்குதலை எதிர்கொண்டார்.

## எழுத்துப்பணி

1965 ஆம் ஆண்டில் பட்டம் பெற்றார். அப்பொழுதே ஆலிஸ் எழுதிய கவிதை நூல் ஒன்று வெளி வந்தது. 1982 இல் தி கலர் பர்பிள் என்னும் புதினம்  மிகுந்த வரவேற்பைப் பெற்றது. புலிட்சர் பரிசும் தேசியப் புத்தக விருதும் இப்புதினத்திற்கு வழங்கப்பட்டன. மேலும் பல புதினங்களும் கட்டுரை நூல்களும் எழுதினார்.

## அரசியல், சமூகப்பணி

அறுபதுகளில் கல்லூரியில் படிக்கும்போதே மார்ட்டின் லூதர் கிங் ஜூனியரைச் சந்தித்தார். பராக் ஒபாமா அமெரிக்காவின் குடியரசுத் தலைவராக ஆனதும் அவரைப் பாராட்டி மடல் எழுதினார் ஆலிஸ். உலக நாடுகளுக்குப் பயணம் செய்து ஏழைகளின் உயர்வுக்கும் ஒடுக்கப் பட்டோர் நலனுக்கும் பரிந்துப்  பேசினார். இராக்கில் நிகழ்த்தப்பட்ட போருக்கு எதிராகப் போராட்டம் செய்து சிறைக்குச் சென்றார். 
இன வேறுபாட்டைக் கடைபிடிக்கும் இசுரேலுக்கும் எதிராகப் பரப்புரை செய்து வருகிறார். கறுப்பினப்  பெண்கள் தம் அடிமை நிலையை உணர்ந்து விழிப்பு அடைதல்  வேண்டும் என்று பரப்புரை ஆற்றி வருகிறார்.  ஆலிஸ் வாக்கரின் புத்தகங்கள் 24 மொழிகளில் மொழி பெயர்க்கப்பட்டன.  இந்நூல்களின் மூலம் கிடைக்கும் வருமானத்தை எயிட்சு நோயினால் வாடும் ஆப்பிரிக்க மக்களுக்கு வழங்குகிறார்.

## மேற்கோள்கள்

## சான்று

http://www.thehindu.com/books/walking-the-talk/article74592.ece

பகுப்பு:ஆபிரிக்க அமெரிக்க எழுத்தாளர்கள்
பகுப்பு:பெண்ணியவாதிகள்
பகுப்பு:1944 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்கப் பெண்ணியவாதிகள்
மர்மோட்

**மர்மோட்** (*Marmot*) என்பவை  மர்மோட் பேரினத்தில் கொறிணி இனத்தைச் சேர்ந்த பெரிய அணில் ஆகும். இவ்வினத்தில் 15 வகைகள் உள்ளன. இவற்றுள் சில மலைப்பகுதிகளில் குறிப்பாக ஆல்ப்ஸ் மலை, வட அபென்னைன் மலை, கார்பத்தீய மலைகள், தத்ரா மலைகள் மற்றும்  ஐரோப்பா மற்றும் வடமேற்கு ஆசியாவில் பைரெனீசு மலைகளிலும் காணப்படுகின்றன. மேலும் சில வகைகள் வட அமெரிக்காவின் ராக்கி மலைத்தொடர், கருமலைகள், காஸ்கேடு மலைகள், பசிபிக் மலைகள் மற்றும் சியெரா நெவடா ஆகிய பகுதிகளில் காணப்படுகின்றன. இந்தியாவின் லடாக் பகுதியிலும் பாக்கிஸ்தானின் தியோசாய் தேசியப்பூங்காவிலும் சில வகைகள் காணப்படுகின்றன. சில வட அமெரிக்கப் புல்வெளிப் பிரதேசங்களிலும் யுரேசியப் புல்வெளிகளிலும்  பரவி வாழ்கின்றன. இதே போன்ற அளவு மற்றும் உருவ ஒற்றுமையுள்ள ஓர் உயிரினம் தரை நாய் ஆகும். ஆனால் அது மர்மோட் இனத்தைச் சேர்ந்ததல்ல.

## வாழ்க்கை
பொதுவாக மர்மோட்டுகள் புதர்களிலும் தரைகளில் வளை அமைத்து வாழும் விலங்காகும்.  மஞ்சள் வயிற்று மர்மோட்டுகள் பாறைக்குவியல்களுக்கிடையேயும் வாழும். இவை குளிர்காலங்களில் மூன்று மாதங்கள் நீண்ட துயிலுக்கு ஆட்படும். மர்மோட்டுகள் சமூகமாகக் கூடி வாழும் விலங்குகள் ஆகும்.  ஆபத்துகள் ஏதேனும் தென்படின் இவை தங்களுக்கிடையே  ஒலி எழுப்பி மற்ற மர்மோட்டுகளை எச்சரிக்கும். இவை புற்கள், பழங்கள், மரப்பாசிகள், பாசிகள், வேர்கள் மற்றும் பூக்களை உண்ணும் தாவர உண்ணிகளாகும்.

## உடல் அமைப்பு
இவ்வகைக் கொறிணிகள்  வகைக்கேற்ப நீண்டும் பளுவானதாயும் இருக்கும். சாதாரணமாக இவற்றின் எடை 3 முதல் 7 கி.கி வரை(6.6 முதல் 15.4 பவுண்டுகள்) இருக்கும்.  இவை குளிர் பிரதேசங்களுக்கேற்ற வாழ் தகவமைப்பு கொண்டவை. உடல்  மற்றும் காது முழுவதும் மயிர் மூடிக் காணப்படும். இவற்றின் சிறிய கால்கள் மற்றும் வலுவான நகங்கள் வளை தோண்டுவதற்கு உதவும். முழு உடலும் 30 முதல் 60 செ. மீ (11.8 டொ 23. 6 அங்குலம்) நீளம் கொண்டவை. இதன் வால் மட்டும் 10 செ.மீ முதல் 25 செ.மீ வரை இருக்கும். இதன் உடல் முழுதும் உள்ள நீண்ட அடர்ந்த மயிரானது நீண்ட நார் போன்று மஞ்சள் கலந்த பழுப்பு நிறத்தில் காணப்படும். பழுப்பு, செம்பழுப்பு, கருப்பு மற்றும் சாம்பலும் வெண்மையும் கலந்த நிறங்களிலும் இருக்கும்.

## மேற்கோள்கள்



பகுப்பு:அணில்கள்
பகுப்பு:கொறிணிகள்
சங்கர நமச்சிவாயர்

**சங்கர நமச்சிவாயர்** என்பவர் *பன்னூற் செந்தமிழ்ப் பாவலர்* என்று புகழப்பட்டு 19ஆம் நூற்றாண்டில் வாழ்ந்த தமிழறிஞர் ஆவார். நன்னூலுக்கு, மயிலைநாதருக்குப் பின் உரை எழுதியவர். இவர் பதினோழாம் நூற்றாண்டில் திருநெல்வேலியில் தடிவீரையன் கோயில் தெருவில் வாழ்ந்தவர். சைவ வேளாளர் குடியில் தோன்றியவர். அக்காலத்தில் இவரைச் சங்கர நமச்சிவாயப்பிள்ளை என்றும், சங்கர நமச்சிவாயப்புலவர் என்றும் வழங்கி வந்தனர். இவரது ஆசிரியர், நெல்லை ஈசான மடத்திலிருந்த இலக்கணக்கொத்தின் ஆசிரியராகிய சாமிநாத தேசிகர். சங்கர நமச்சிவாயர் நன்னூலுக்கு உரை இயற்றக் காரணமாய் இருந்தவர், ஊற்றுமலை சமீன்தாராகிய இருதாலய மருதப்பத் தேவர் ஆவார். 

## வெளி இணைப்புகள்
* சங்கர நமச்சிவாயர்

## மேற்கோள்கள்

பகுப்பு:தமிழ் உரையாசிரியர்கள்
பா. ரஞ்சித்

**பா. இரஞ்சித்** (*Pa. Ranjith*, பிறப்பு: திசம்பர் 8, 1982) ஒரு தமிழ்த் திரைப்பட இயக்குநர் ஆவார். இவர் இயக்கிய முதல் திரைப்படம் அட்டகத்தி (2012) ஆகும். அடுத்ததாக மெட்ராஸ் எனும் படத்தை இயக்கி வெற்றி இயக்குநராக அடையாளம் கண்டவர் பின்னர் ரஜினிகாந்த்தை வைத்து கபாலி எனும் பிரம்மாண்டமான திரைப்படத்தை இயக்கியதன் மூலம் உலகளவில் கவனம் பெற்றார். இவர் இயக்குநர் வெங்கட் பிரபு விடம் உதவி இயக்குநராகப் பணியாற்றியவர்.

## தொழில் வாழ்க்கை
ரஞ்சித் டிசம்பர் 8, 1982 இல் கரலபாக்கம், ஆவடி, சென்னையில் பிறந்தார். சென்னையில் உள்ள அரசு கவின் கலைகள் கல்லூரியில் பயின்றார். கல்லூரிக்குச் செல்லும்போது தனக்கு ஏற்பட்ட அனுபவங்களே தனது திரைப்படங்களுக்கு உந்துதலாக இருந்ததாகத் தெரிவித்தார்.

## திரைப்படவியல்

### இயக்குநர் மற்றும் எழுத்தாளர்

### தயாரிப்பாளராக

### விநியோகஸ்தர் மற்றும் தயாரிப்பாளராக

## தொடர்ந்து உடன்பணியாற்றுகின்றவர்கள்

## பரிந்துரை மற்றும் விருதுகள்

## மேற்கோள்கள்

பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:சென்னைத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:1982 பிறப்புகள்
சர்பகந்தி

**சர்பகந்தா** (*rauvolfia serpentina*; **பாம்புக்களா** / **பாம்பு கலா**, **சிவன் அமல் பொடி**) எனப்படும் மூலிகைச் செடி தென்கிழக்கு ஆசியாவினைச் சார்ந்ததாகும். இத்தாவரம் கி.மு. 4ஆம் நூற்றாண்டு முதல் உயர் ரத்த அழுத்தம் மற்றும் தூக்கமின்மையை குணப்படுத்த பயன்பட்டதாக தெரிகிறது. சுமார் 400 ஆண்டுகளாக இதன் வேரை மூலிகையாகப் பயன்படுத்தி வருகிறார்கள். ஆயுர்வேத நூலான சரஹ சம்ஹிதாவில் இதனைப்பற்றிய குறிப்பு காணப்படுகிறது.

ஐரோப்பாவில் இதனுடைய பயன் 1785 ஆம் ஆண்டில்தான் தெரிய வந்தது. சர்பகந்தியின் திறன் 1946-ம் ஆண்டிற்குப் பின்னரே நவீன மருத்துவத்தில் பரவ ஆரம்பித்தது. இதன் பிறப்பிடம் துணை ஆசியாக் கண்டம் பின் இந்தியா, அந்தமான், தென்கிழக்கு ஆசியா, வங்காளதேசம், பர்மா, இந்தோனேசியா, மற்றும் இலங்கை ஆகிய நாடுகளில் பரவி வளர்க்கப்பட்டது. இந்தியாவில் பஞ்சாப், சிக்கிம், பூடான், அசாம் மற்றும் தமிழ்நாட்டில் மேற்குத்தொடர்ச்சி மலைகளில் அதிகம் வளர்கிறது.

சர்ப்பகந்தி வறட்சியைத் தாங்கி வளரும். அதிக குளிரும், அதிக மழையும் இத்தாவரத்திற்கு ஆகாது. இதன் ஆணிவேர் ஆழமாக நேராகச் செல்லும், சல்லிவேர்கள் கிளையாகப்பிரியும். பதினெட்டு மாதங்கள் வளர்ந்த செடிகளின் வேர் மருத்துவப் பயனுக்காகத் தோண்டி எடுக்கப்படுகிறது. புதர்ச்செடியான சர்ப்பகந்தாவின் இலைகளும் வேரும் மருத்துவப் பயன் கொண்டவை.

## மேற்கோள்கள்



பகுப்பு:மூலிகைகள்
பகுப்பு:தமிழ்நாட்டின் தாவரங்கள்
அபாயச் சங்கிலி

**அபாயச் சங்கிலி** ( emergency brake (train) என்பது ஆபத்துக்காலங்களில் பயணிகள் தொடருந்தை நிறுத்த உதவும் கருவியாகும்.

## வேகத் தடை செயல்படும் விதம்

தொடருந்தை உடனடியாக நிறுத்தும் வேகத்தடைக்கு பெயர் **நியூமாட்டிக் பிரேக்** என்பதாகும். தொடருந்தில் கம்ரெசர் என்னும் காற்று சேகரிப்பானை வைத்திருப்பார்கள். இதில் காற்றை அழுத்தத்துடன் ஒரு முதன்மை உருளையில் சேகரித்து வைத்திருப்பார்கள். இதில் இருந்து ஓட்டுநரின் கட்டுப்பாட்டில் ஒரு குழாய் ஒவ்வொரு பெட்டிக்கும் காற்றழுத்தம் செல்லும். இக்குழாய் ஒவ்வொரு பெட்டியிலும் இணைக்கப்பட்டிருக்கும். இதேபோல ஒவ்வொரு பெட்டியிலும் தனித்தனியாகவும் காற்றழுத்த உருளைகள் இருக்கும். இந்த உருளைகளிலும் காற்று அழுத்தத்துடன் சேகரித்து வைக்கப்பட்டிருக்கும். இதிலும் முதன்மை உருளையிலும் காற்றழுத்தம் ஒரே அளவாக இருக்கும். இவை இரண்டு அழுத்தங்களும் ஒரே அளவாக இருக்கும்வரை வேகத்தடைக் கட்டைகள் சக்கரங்களின் மேல் படாமல் இருக்குமாறு வடிவமைக்கப்பட்டுள்ளன. ஒட்டுநர் வண்டியை உடனே நிறுத்த விரும்பினால் முதன்மை உருளையில் இருந்து வரும் காற்றை நிறுத்திவிடுவார். இதனால் ஒவ்வொரு பெட்டிகளிலும் இருக்கும் தனிப்பட்ட உருளைகளில் இருக்கும் காற்றழுத்தம் அதிகமாவதால் லிவர்கள் இயங்கி வேகத்தடை கட்டைகள் சக்கரங்களை அழுத்தி வண்டியை நிறுத்துகின்றன.

## பெட்டிகளில்

தொடர்வண்டி பெட்டிகளில் சிவப்பு நிறத்தில் உள்ள சங்கிலியைப் பிடித்து இழுக்கும்போது ஒரு வால்வு திறந்து ஒட்டுநர் செய்ததைப்போல ஒருபக்கம் காற்றழுத்தம் நின்றுபோய்விட வண்டிகளில் உள்ள உருளைகளின் காற்றழுத்தத்தால் வண்டிச் சக்கரங்களை வேகத்தடைக் கட்டைகள் அழுத்தி வண்டி  நிற்கும்.

## தண்டம்
இந்தியாவில் சட்டவிரோதமாக சிலர் வண்டிகளை அபாயச் சங்கிலியை இழுத்து நிறுத்துகின்றனர்.இதனால் தேவையின்றி ஒருவர் வண்டியை நிறுத்தினால் இந்திய தொடர்வண்டி நிறுவனத்தால் ரூ ஆயிரம் தண்டம் அல்லது ஒராண்டுவரை சிறைத் தண்டனை விதிக்கப்படுகிறது.

## மேற்கோள்

பகுப்பு:தொடருந்து பாதுகாப்பு அமைப்புகள்
வேல்சின் இளவரசி சார்லட்

**வேல்சின் இளவரசி சார்லட்** (*Princess Charlotte of Wales*, சார்லட் எலிசபெத் டயானா, *Charlotte Elizabeth Diana*; பிறப்பு 2 மே 2015) என்பவர் வேல்சு இளவரசர் வில்லியம், வேல்சு இளவரசி கேத்தரின் ஆகியோரின் மகளும், இரண்டாவது பிள்ளையும், ஐக்கிய இராச்சியத்தின் மூன்றாம் சார்லசு, வேல்ஸ் இளவரசி டயானா ஆகியோரின் பேத்தியும் ஆவார். ஐக்கிய இராச்சியத்தின் மூன்றாம் சார்லசுக்குப் பின்னர் பிரித்தானிய ஆட்சிக்கு வரக்கூடிய தந்தை வில்லியம், தமையன் ஜார்ஜ் ஆகியோருக்குப் பின் மூன்றாவது முடிக்குரியவராக சார்லட் உள்ளார்.

## குறிப்புகளும் மேற்கோள்களும்

## வெளி இணைப்புகள்
* The Duke and Duchess of Cambridge 

பகுப்பு:2015 பிறப்புகள்
பகுப்பு:வாழும் மக்கள்
பகுப்பு:பிரித்தானிய அரச குடும்பத்தினர்
இர. திருச்செல்வம்

**இர. திருச்செல்வம்** (*Ira. Thiruchelvam*, பிறப்பு: 4 சூலை 1962) மலேசியாவைச் சேர்ந்த தமிழியல் ஆய்வறிஞர்.

## கல்வி
ஆங்கில-மலாய்வழி அடிப்படைக் கல்வி, ஆசிரியப் பட்டயக் கல்வி, கல்வி மேலாண்மை அறிவியல் துறையில் பட்டக் கல்வி பெற்றவர்.இர.திருச்செல்வம் கடந்த 25 ஆண்டுகளாக ஆய்வியல் நோக்கிலேயே தமிழைக் கற்றுத் தேர்ந்தவர். தமிழகத்துக்கு அப்பால் வேர்ச்சொல் ஆய்வுத்துறையில் ஆழ்ந்து பணியாற்றிக் கொண்டிருப்பவர். இதுவரை வேர்ச்சொல்லாய்வு தொடர்பான 4 நூல்களை எழுதி வெளியிட்டிருப்பவர்.

## எழுதிய நூல்கள்
*இவற்றை இப்படித்தான் எழுதவேண்டும் (இலக்கண வழிகாட்டி நூல், 2000)
*சொல் அறிவியல் (10 தொகுதிகள், 2004)
*ஏன் ஒரே சொல்லில் இத்தனை கருத்துகள்? (தமிழ் மொழி ஆய்வு, 1999)
*யார் தமிழர் (தமிழ் வாழ்வியல் மீட்பு நூல், 2016)
*தமிழர் வரலாறு (தமிழ் வாழ்வியல் மீட்பு நூல், 2016)
*தமிழ்ப் புத்தாண்டு (தமிழ் வாழ்வியல் மீட்பு நூல், 2016)
*பொங்கல் தமிழ்ப்புத்தாண்டுக் கொண்டாட்டம் (தமிழ் வாழ்வியல் மீட்பு நூல், 2016)
*ஒளிநெறியே தமிழ்ச்சமயம்
* நாள் வழிபாடு
*வடசொல்-தமிழ் அகர முதலி
*ஆயிமாயிரம் அழகுதமிழ்ப் பெயர்கள்
*பொது வழக்கு அகரமுதலி
*தமிழ் ஆண்டு ஓர் அறிவியல் விளக்கம் (2008)

## உசாத்துணை

பகுப்பு:மலேசிய எழுத்தாளர்கள்
பகுப்பு:1962 பிறப்புகள்
பகுப்பு:மலேசியத் தமிழறிஞர்கள்
மருத்துவப் பணியாளர் தேர்வு வாரியம்

தமிழக அரசு மருத்துவமனைகளுக்கு தேவையான மருத்துவர்கள், செவிலியர்கள் மற்றும் இதர மருத்துவ பணியாளர்களை தேர்வு செய்ய **மருத்துவப் பணியாளர் தேர்வு வாரியம்** (**MRB**) 2012 இல் மக்கள் நல்வாழ்வு (ம) குடும்பநலத்துறையின் அரசாணை மூலம் தோற்றுவிக்கப்பட்டது. மருத்துவத் துறை பணியாளர்களை தேர்வு செய்வதற்கென்று தனியாக ஒரு தேர்வு வாரியம் அமைக்கப்படுவது இந்தியாவிலேயே இதுதான் முதல்முறை ஆகும்.

## அமைப்பு
மருத்துவப் பணியாளர் தேர்வு வாரியம் ஒரு தலைவர், ஒரு உறுப்பினர் , ஒரு உறுப்பினர் செயலர் மற்றும் 19 பணியாளர்களை கொண்டுள்ளது.

## வெளி இணைப்பு

* தமிழ்நாடு மருத்துவ பணியாளர் தேர்வு வாரியத்தின் அதிகாரப்பூர்வ இணைய தளம்
* தமிழ்நாடு அரசுப் பணியாளர் தேர்வாணையத்தின் அதிகாரப்பூர்வ இணைய தளம்
## மேற்கோள்கள்



பகுப்பு:தமிழ்நாடு அரசின் அமைப்புகள்
பொருளாதாரத் தனியுரிமைப் பகுதி

**பொருளாதாரத் தனியுரிமைப் பகுதி** அல்லது **பொருளாதாரத் தனியுரிமை வலயம்** (ஆங்கிலத்தில் *exclusive economic zone*) என்பது ஓர் நாடு, கடலை ஆய்வு செய்வது குறித்தும், காற்று மற்றும் நீரிலிருந்து வடிக்கப்படும் மின்சாரம் உள்ளிட்ட பல கடல் சார் வளங்களைப் பயன்படுத்துவது குறித்தும் பெறும் சிறப்பு உரிமைகளை வரையறுத்து, ஐக்கிய நாடுகள் சபையின் கடல் சட்ட சாசனம் பரிந்துரைக்கும், கடல் மண்டலம்/பகுதி ஆகும்.
 இப்பகுதி கரையோர அடிக்கோட்டிலிருந்து வெளியே 200 கடல் மைல்கள் வரை நீளும். பெருவழக்கில் இப்பகுதி கண்டத் திட்டையும் உள்ளடக்கியதாகவும் வழங்கப்படுகின்றபோதும் இது பிராந்தியக் கடலையோ, 200 கடல் மைல்களுக்கப்பாலுள்ள கண்டத் திட்டையோ உள்ளடக்கியதன்று. பிராந்தியக் கடல் பகுதியில் ஒரு நாட்டிற்கு முழு இறைமை உண்டு, ஆனால் பொருளாதாரத் தனியுரிமைப் பகுதியிலோ கடற்பரப்பிற்குக் கீழுள்ளவற்றிற்கான இறைமை உரிமை மட்டுமே கடற்கரையோர நாட்டிற்கு வழங்கப்படும் . இப்பகுதியின் கடற்பரப்பு பன்னாட்டு நீர்ப்பரப்பாகவே கருதப்படும்.

## விளக்கம்

பொதுவாக ஒரு நாட்டின் பொருளாதாரத் தனியுரிமை பகுதி, கரையோர அடிக்கோட்டில் இருந்து 200 கடல் மைல்கள் (370 கி.மீ) வரை நீண்டிருக்கும். இரு நாடுகளின் தனியுரிமை பகுதிகள் மேற்குவிந்து கவிந்திருக்கும் தருவாயில் இவ்விதி விலக்கப்படும்; அதாவது இரு நாட்டின் கரையோர அடிக்கோடுகளும் 400 கடல் மைல்களுக்கும்(740 கி.மீ) குறைவான இடைவெளியில் அமைந்திருக்கும் சூழல். மேற்குவிப்பு நிகழும்போது வழக்கிற்கான கடல் எல்லை, தொடர்புடைய இரு நாடுகளையும் பொருத்து அமைக்கப்படும் பொதுவாக, மேற்குவிப்புப் பகுதியுள் அமையும் எந்த இடமும் அதன் அருகாமையில் உள்ள நாட்டையே சாரும்.

## பரப்பு வாரியான தரவரிசை

அன்டார்டிகா தவிர்த்த, இறைமை தாங்கிய நாடுகளுள் அடங்கிய சார்பு மண்டலங்கள் (குடியேற்றமில்லா பகுதிகள் உட்பட), பொருளாதாரத் தனியுரிமைப் பகுதி + மொத்த உள்நாட்டு பரப்பு (மொ.உ.ப.) என்றறியப்படும் பொருளாதார தனியுரிமை கூடுதல் பகுதியையும் இப்பட்டியல் உள்ளடக்கியது.

}||||||10,887
|-
|||||||2,586
|-
|||||||468
|-
|||||||160
|-
|||||||61
|-
|||||||0.44
|}

## இவற்றையும் காண்க

* கண்டத் திட்டு
* சிறப்பு பொருளாதார மண்டலம்
* பிராந்திய கடல்

## மேற்கோள்கள்

## வெளி இணைப்புகள்

* (ஆங்கிலம்) ஐக்கிய நாடுகள் சபையின் கடல் சட்ட சாசனம் - பகுதி 5
* (ஆங்கிலம்) நமைச் சூழ்ந்த கடல் திட்டம் - அனைத்து நாடுகளின் பொருளாதாரத் தனியுரிமைப் பகுதியைக் காண்க  (குறிப்பு: இத்தளம் உள்நாட்டுக் கடலையும் பொ.த.ப-வையும் வேறுபடுத்துவதில்லை, ஆகையால் பொ.த.ப பகுதிகளை மிகைப்படுத்திக் காட்டும்.)
* (ஆங்கிலம்) ஐக்கிய அமெரிக்கக் குடியரசு மண்டலம், 1977-இல் இருந்து 
* புவியியல் தகவல் முறைமை தரவு: VLIZ.be
* (ஆங்கிலம்) ஆசிய பொருளாதார தனியுரிமை பகுதிகளில் அயல்நாட்டு இராணுவ நடவடிக்கைகள்: மூளும் சச்சரவுகள்? மார்க் ஜே. வேலன்சியா (மே 2011)
* பொருளாதார தனியுரிமை பகுதி மேலாண்மை

பகுப்பு:கடல் சட்டம்
பகுப்பு:நீராய்வியல்
பகுப்பு:மீன்பிடித்தல்

பகுப்பு:மீன்பிடிப்பும் சுற்றுப்புறச் சூழலும்
தமிழ்நாடு சீருடைப் பணியாளர் தேர்வு வாரியம்

தமிழக காவல், சிறை மற்றும் தீயணைப்பு போன்ற சீருடை சேவைகளுக்கான பணியாளர்களை தேர்வு செய்ய **தமிழ்நாடு சீருடைப் பணியாளர் தேர்வு வாரியம்(TNUSRB)** 1991 இல் தமிழக அரசின் உள்துறையின் ஓர் அரசாணை மூலம் தோற்றுவிக்கப்பட்டது.

## மேற்கோள்கள்


## வெளி இணைப்பு
* தமிழ்நாடு சீருடைப் பணியாளர் தேர்வு வாரியத்தின் அதிகாரப்பூர்வ இணைய தளம்
* தமிழ்நாடு அரசுப் பணியாளர் தேர்வாணையத்தின் அதிகாரப்பூர்வ இணைய தளம்

பகுப்பு:தமிழ்நாடு அரசின் அமைப்புகள்
ஜான் குட்ரிக்

**ஜான் குட்ரிக்** அல்லது **ஜான் குட்ரைக்** (*John Goodricke*, 17 செப்டம்பர் 1764 – 20 ஏப்ரல் 1786) என்பவர் ஆங்கிலேய தொழில்முறையல்லா வானியலாளர் ஆவார். 1782 ஆம் ஆண்டில் ஆல்கால் என்ற மாறியல்பு விண்மீனைப் பற்றிய ஆய்வுக்காக இவர் அறியப்படுகிறார்.

ஜான் குட்ரிக் நெதர்லாந்தில் உள்ள குரோனிங்கனில் 1764 இல் பிறந்தார். இவர் காதுகேளாதவர். மாறும் விண்மீனை 200 ஆண்டுகட்கு முன்பே டேவிட் பாப்ரிசியசு கண்டுபிடித்து இருந்தாலும் அதற்கான சரியான விளக்கத்தை அளித்தவர் ஜான் குட்ரிக் தான். ஆல்கால் என்ற மாறுவிண்மீனை கவனமாக அவதானித்து விரைவான பொலிவுமாற்றத்துக்கான காரணம் பொலிவுமிக்க விண்மீனை ஒரு கரும்பொருள் சுற்றிவந்து அதை மறைப்பதுதான் என்ற முடிவுக்கு வந்தார். அதற்காக அவர் இலண்டன் அரசுக்கழக உயர்விருதான கொப்ளி விருதைப் பெற்றார். மேலும் அதில் ஆய்வாளராகவும் அமர்த்தப்பட்டார். அவர் 21 அகவை முடிவதற்குள்ளேயே (1786 இல்) காலமானார்.

## மேற்கோள்கள்

## வெளி இணைப்புகள்
* - Features animations of different types of variable stars.
* 
* 

பகுப்பு:1764 பிறப்புகள்
பகுப்பு:1786 இறப்புகள்
பகுப்பு:பிரித்தானிய வானியலாளர்கள்
பகுப்பு:டச்சு வானியலாளர்கள்
சான் பாப்திசுத்து யோசப் டெலாம்பர்

**சான் பாப்திசுத்து யோசப் டெலாம்பர்** (*Jean Baptiste Joseph Delambre*, 19 செப்டம்பர் 1749 – 19 ஆகத்து 1822) என்பவர் பிரெஞ்சு கணிதவியலாளரும், வானியலாளரும் ஆவார். பாரிசு வான்காணகத்தின் இயக்குனராகப் பணியாற்றியவர். வானியலில் பல குறிப்பிடத்தக்க நூல்களை எழுதியவர்.

டெலாம்பர் வடக்கு பிரான்சிலுள்ள் ஏமியென்சு நகரில் 1749இல் பிறந்தார். இவர் இளமையில் செவ்வியல் நூல்களை மட்டுமே படித்தார். 36ஆம் அகவைக்குப் பிறகே கணிதமும் வானியலும் கற்றார். 1789இல் வியாழன், சனி கோள்களின் அட்டவணைகளையும் 1792இல் யுரேனசு கோளின் அட்டவணையையும் வெளியிட்டார்.

புதிய பதின்ம அளவை முறையை உருவாக்கி நிறுவ டன்கிர்க்குக்கும் பார்சிலோனாவுக்கும் இடையில் உள்ள கிடைவரை வில்லை (Arc of Meridian) அளந்தார். பிறகு 1795இல் பிரெஞ்சுக் கல்லூரியில் வானியல் பேராசிரியரானார். இறுதிக்காலத்தில் இவர் வானியல் வரலாற்றை ஆறு தொகுதிகளாக உருவாக்கி வெளியிடுவதில் ஈடுபட்டார். 1822 இல் கலை, மற்றும் அறிவியலுக்கான அமெரிக்க அகாதமியில் வெளிநாட்டு கௌரவ உறுப்பினராகத் தேர்ந்தெடுக்கப்பட்டார்.

## மேற்கோள்கள்

* Ken Alder: *The Measure of All Things – The Seven-Year Odyssey and Hidden Error That Transformed the World* (The Free Press; New York, London, Toronto, Sydney, Singapore; 2002; )

## வெளி இணைப்புகள்
* A brief biography of Delambre, partly from the 1880 Encyclopædia Britannica

பகுப்பு:1749 பிறப்புகள்
பகுப்பு:1822 இறப்புகள்
பகுப்பு:பிரெஞ்சு வானியலாளர்கள்
பகுப்பு:பிரெஞ்சு கணிதவியலாளர்கள்